SOTUS: The Series

SOTUS: The Series (, , lit. 'SOTUS: The Series – စီနီယာဆိုးနှင့် ပထမနှစ်ကျောင်းသားလေး') သည် Perawat Sangpotirat (Krist) နှင့် Prachaya Ruangroj (Singto) တို့ ပါဝင်သရုပ်​ဆောင်ထား​သည့် ၂၀၁၆-၂၀၁၇ ခုနှစ်တွင် ထုတ်လွှင့်ခဲ့​သော ထိုင်းရုပ်သံဇာတ်လမ်းတွဲတစ်ခုဖြစ်ပြီး၊ Bittersweet ၏ SOTUS: พี่ว้ากตัวร้ายกับนายปีหนึ่ง ဝတ္ထုကို အ​ခြေခံကာ ရိုက်ကူးထားခြင်း ဖြစ်သည်။ ဇာတ်လမ်းအမည် "SOTUS" သည် S.O.T.U.S စနစ်ကို ရည်ညွှန်းခြင်းဖြစ်သည်။

ထိုစနစ်အရ Kongpob (Prachaya Ruangroj) အပါအဝင် ပထမနှစ်​ကျောင်းသားသစ်များသည် တတိယနှစ်​ကျောင်းသား Arthit (Perawat Sangpotirat) ​ခေါင်းဆောင်​​သည့် စီနီယာ​ကျောင်းသားအဖွဲ့၏ တရားဝင်ဂျူနီယာ​ကျောင်းသားများအဖြစ် အသိအမှတ်ပြုခံရ​စေရန် ​​ဆောင်ရွက်ရမည်ဖြစ်သည်။​ နောက်ပိုင်းတွင် အချင်းချင်းပဋိပက္ခများကို ပြန်လည်သင့်မြတ်​အောင်​ဆောင်ရွက်ရင်း အုပ်စုနှစ်စုအကြား သူငယ်ချင်း သံယောဇဉ်နှင့် ချစ်ခြင်းတရားတို့​ တဖြည်းဖြည်း​ပေါက်ဖွားလာပုံကို ရိုက်ကူးတင်ဆက်ထားခြင်းဖြစ်သည်။

ဒါရိုက်တာ Lit Samajarn ရိုက်ကူးပြီး  GMMTV နှင့် Felloww တို့ပူး​ပေါင်းထုတ်လုပ်​​သော ဤဇာတ်လမ်းတွဲသည် Senior Secret Love   ဇာတ်လမ်းတွဲနှင့်အတူ ၂၀၁၆ ခုနှစ်အ​စောပိုင်းတွင် GMMTVမှ​​ ကြေညာခဲ့​သော ရုပ်သံဇာတ်လမ်းတွဲနှစ်ခုအနက်တစ်ခုဖြစ်သည်။ ဤဇာတ်လမ်းကို One32 နှင့် LINE TV ရုပ်သံလိုင်းတို့တွင် ၂၀၁၆ခုနှစ် ဩဂုတ်လ ၂၀ရက် မှစတင်ကာ အပတ်စဉ် စ​နေ​နေ့ ၂၂:၀၀နာရီ နှင့် ၂၄:၀၀နာရီအချိန်တို့တွင် ထုတ်လွှင့်ပြသသည်။ ဇာတ်လမ်းတွဲ၏ ပထမအပိုင်း ၈ ပိုင်းကို ၂၀၁၆ခုနှစ် ဩဂုတ်လ ၂၀ရက်​နေ့ နှင့် အောက်တိုဘာလ ၈ရက်​နေ့အတွင်း ထုတ်လွှင့်ခဲ့သည်။ ထိုင်းဘုရင် ဘူမိဗလအတုလျတေဇ နတ်ရွာစံပြီး​နောက်တွင် တရားဝင်ဝမ်းနည်းခြင်းကာလ ရက်​ပေါင်း၃၀အတွင်း ဤဇာတ်လမ်းကို ထုတ်လွှင့်ခြင်းရပ်ဆိုင်းခဲ့ရသည် သို့ဖြစ်၍ ကျန်အပိုင်း ၈ ပိုင်းကို ၂၀၁၆ခုနှစ် နိုဝင်ဘာလ ၁၉ရက်​နေ့ နှင့် ၂၀၁၇ခုနှစ် ဇန်နဝါရီလ ၇ရက်​နေ့အတွင်း ဆက်လက်ထုတ်လွှင့်ခဲ့ရာ မူလသတ်မှတ်ပြီးဆုံးရက် ၂၀၁၆ခုနှစ် ဒီဇင်ဘာလ ၃ရက်​နေ့ ထက် ​နောက်ကျခဲ့သည်။ ၂၀၁၇ခုနှစ် ဇန်နဝါရီလ ၁၄ရက်​နေ့တွင် ဇာတ်လမ်း၏ အထူးအပိုင်းအဖြစ် SOTUS: Very Special EP ​ ​​ခေါင်းစဉ်ဖြင့် ယခင်မထုတ်လွှင့်ခဲ့​သော အပိုင်းများနှင့် ရိုက်ကွင်း​နောက်ကွယ် အပိုင်းများကို ထုတ်လွှင့်ပြသခဲ့သည်။

၂၀၁၇ခုနှစ် မတ်လအ​စောပိုင်းတွင် အဓိကသရုပ်​ဆောင်နှစ်ဦးဖြစ်သည့် Perawat နှင့် Prachaya တို့ ပြန်လည်ပါဝင်သရုပ်​ဆောင်မည့်​ SOTUS S: The Series အမည်ဖြင့် နောက်ဆက်တွဲ ဇာတ်လမ်းတွဲအ​ကြောင်း​ ကြေညာခဲ့သည်။ ၎င်း​နောက်ဆက်တွဲဇာတ်လမ်းကို ၂၀၁၇ခုနှစ် ဒီဇင်ဘာလ ၉ရက်​နေ့တွင် စတင်ထုတ်လွှင့်ခဲ့ပြီး ၎င်း​နောက်တွင်ထုတ်လွှင့်ခဲ့သည့် Our Skyy (၂၀၁၈) ဇာတ်လမ်းတွဲတွင် ထို​နောက်ဆက်တွဲဇာတ်လမ်း၏ အပိုင်းဆက်တစ်ပိုင်းပါဝင်ခဲ့သည်။

သရုပ်ဆောင်များနှင့် ဇာတ်ကောင်များ

အဓိက

ဇာတ်ပို့

​ဇာတ်ဝင်တေးဂီတ
ဤဇာတ်လမ်းတွဲ၏ ဇာတ်ဝင်​တေးဂီတတွင် မူရင်းသီချင်း ၂ ပုဒ်၊ အထူးသီချင်း ၅ ပုဒ် နှင့် နောက်ခံ​တေးဂီတအဖြစ် လိုင်စင်ရသီချင်း ၇၀ ပုဒ်ခန့် ပါဝင်သည်။ ကွင်းအတွင်းရှိ နံပါတ်များသည် ​တေးဂီတများကို အသုံးပြုထား​​သော အပိုင်းနံပါတ်များကို ရည်ညွှန်းသည်။

မူရင်းသီချင်း

အထူးသီချင်း

နောက်ခံတေး

Season 2 (၂၀၁၇)
ဤဇာတ်လမ်းတွဲ၏ လူကြိုက်များမှု​ကြောင့် Prachaya Ruangroj နှင့် Perawat Sangpotirat တို့ပြန်လည်ပါဝင်သရုပ်​ဆောင်မည့် ​နောက်ဆက်တွဲဇာတ်လမ်းတွဲကို ​ကြေညာခဲ့သည်။ Sotus S: The Series အမည်ဖြင့် ၂၀၁၇ခုနှစ် ဒီဇင်ဘာ ၉ရက်​ နေ့တွင် စတင်ထုတ်လွှင့်ခဲ့သည်။ ပထမဇာတ်လမ်းတွဲအပြီး ရုံးတစ်ရုံးတွင် အလုပ်လုပ်​နေ​​​သော Arthit နှင့် အင်ဂျင်နီယာဌာန ၏ ​ကျောင်းသား​ခေါင်း​ဆောင်ဖြစ်လာ​သော Kongpob အ​ကြောင်းကို ဆက်လက်ရိုက်ကူးထားခြင်းဖြစ်သည်။

ဆုများနှင့် ဆန်ခါတင်စာရင်း

ကိုးကား

ပြင်ပလင့်ခ်များ
 SOTUS: The Series on GMM 25 website 
 SOTUS: The Series  on LINE TV
 
 GMMTV

ထိုင်း BL ဇာတ်လမ်းတွဲများ
GMMTV ရုပ်သံဇာတ်လမ်းတွဲများ
ထိုင်း ရုပ်ရှင်ဇာတ်ကားများ
ထိုင်းနိုင်ငံရှိ ဖျော်ဖြေရေး